**Tisztelt Jelentkező!**

A felvételi adatbázis adatai szerint Ön jelentkezett az építész mesterképzési szakunkra.

Felhívom szíves figyelmét, az építész MSc szak Képzési és kimeneti követelményében (KKK) meghatározottakra, miszerint az építész mesterképzési szakra történő belépéshez teljesített előképzettségét a következők szerint tudjuk figyelembe venni:

***A mesterképzésbe történő belépésnél előzményként elfogadott szakok:***

***1. Teljes kreditérték beszámításával vehető figyelembe:*** *az**építészmérnöki alapképzési szak.*

***2.******A KKK-ban meghatározott kreditek és szakmai gyakorlat teljesítésével elsősorban számításba vehető:*** *az építőművészet, az építőmérnök és az 1993. évi LXXX. törvény szerinti településmérnöki alapképzési szak.*

***3. A KKK-ban meghatározott kreditek és szakmai gyakorlat teljesítésével vehetők figyelembe továbbá:*** *azok az alapképzési és mesterképzési szakok, illetve a felsőoktatásról szóló 1993. évi LXXX. törvény szerinti szakok, amelyeket a kredit megállapításának alapjául szolgáló ismeretek összevetése alapján a felsőoktatási intézmény kreditátviteli bizottsága elfogad.*

***A 2. és 3. pontban megadott oklevéllel rendelkezők esetén******a mesterképzési képzési ciklusba való belépés minimális feltételei:***

*A mesterképzésbe való felvétel feltétele, hogy a korábbi tanulmányokból a jelentkezőnek összesen legalább 100 kreditje legyen az alábbiak szerint, ismeretkörönként:*

*-    matematika, ábrázoló geometria, műszaki ábrázolás, CAD 12 kredit;*

*-    közgazdaságtan, filozófia; szociológia 8 kredit;*

*-    építészettörténet, művészettörténet, építészetelmélet 16 kredit;*

*-    statika, szilárdságtan, tartószerkezetek, szerkezettervezés 22 kredit;*

*-    épületszerkezetek, építőanyagok, épületépítészet, épületfizika 32 kredit;*

*-    építési menedzsment, építési jogi ismeretek, építéskivitelezés és -szervezés 10 kredit;*

*-    szabadkézi rajz, mintázás-modellezés, tér- és színkompozíció 20 kredit;*

*-    épülettervezés (elmélet, gyakorlat), településtervezés, komplex tervezés, diplomatervezés 50 kredit.*

*A mesterképzésben* a felsorolt területekről a felvételkor hiányzó krediteket a felsőoktatási intézmény tanulmányi és vizsgaszabályzatában meghatározottak szerint, a képzés tantervében meghatározott tantárgyakon kívüli tantárgyakból, tantervi egységekből a diplomatervezés tantárgy felvételét megelőzően meg kell szerezni, részletes feltételeket a meghozott határozat fogja tartalmazni.

A mesterképzésbe való felvétel feltétele továbbá (2. és 3. pontban megadott oklevéllel rendelkezők esetében) a mesterképzést megelőzően teljesített, legalább 16 hét szakmai (építésztervező irodai) gyakorlat teljesítése, a teljesítésről szóló igazolást, igazolásokat a kérelemhez mellékletként csatolni szükséges.

A felvételi eljárás során a mesterképzésre jelentkezők esetében előzetesen nem ismerjük a jelentkezők alapvégzettségét így kérjük amennyiben a fentiek szerint **jelentkezéséhez szükséges a kredit elismerési eljárás lefolytatása (2. vagy 3. pontban meghatározott alapvégzettséggel rendelkezik)**, akkor azt kezdeményezze, az alábbiakban ismertetettek alapján. A szükséges esetekben lefolytatott kreditelismerési eljárás hiányában jelentkezését nem tudjuk elbírálni.

Kredit elismerési eljárást kezdeményezni a Kar Felvételi Bizottságánál van lehetősége, a kredit eljárási kérelem és a szükséges mellékletek leadásával, ill. az eljárás díj megfizetésével (a díj egyszeri 6.000 forint), részletesebben lásd a kreditelismeréshez kitöltendő nyomtatványon. A krediteljárás eredményéről írásban (határozatban) értesítjük. Kérjük kérelmét és mellékleteit legkésőbb **2024. június 5**-ig elküldeni **postán** vagy **személyesen eljuttatni szíveskedjen** Karunk Tanulmányi Irodájához.

A kreditelismeréshez kitöltendő nyomtatvány (mely 2024.05.15.-én került kihelyezésre) az alábbi linken letölthető:

<https://ybl.uni-obuda.hu/epitesz-msc-felveteli-tajekoztato-2024/>

Amennyiben a korábbi években történt jelentkezés során vagy előzetesen kezdeményezte a kreditelismerési eljárás lefolytatását, kreditelismerési kérelme nem került elutasításra és azóta érdemi változás előzetes tanulmányaiban nem történt (pl. részismereti képzés keretében történő kreditpótlás), akkor a korábban kiállított határozatot küldje meg részünkre.

Amennyiben a korábban kreditelismerési kérelme elutasításra került az eljárást újra kezdeményeznie kell.

Budapest, 2024. május 15.

Üdvözlettel:

Kámán Előd s.k.

oktatási ügyekért felelős dékáni megbízott

tanulmány irodavezető